་མྱརྒྱུ
སི་དྷཱནྟ་བྱཱ་ཁྱཱ་ནཾ་ཀོ་ཥ་ནཱ་མ་བཾ་ཧ་ར་ཏིསྨྲ་
གྲུབ་པའི་མཐའ་རྣམ་པར་བཤད་པའི་མཛོད་ཅེས་བྱ་བ་བཞུགས་སོ།།

རྒྱ་གར་སྐད་དུ།སིདྡྷྱ་ཨནྟ་བྱཱ་བྷཱ་ཀོ་ཥ་ནཱ་མ།བོད་སྐད་དུ།གྲུབ་པའི་མཐའ་རྣམ་པར་བཤད་པའི་མཛོད་ཅེས་བྱ་བ།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།གང་ཞིག
སྟོབས་བཅུ་མངའ་བའི་སྟོབས་ཀྱིས་བདུད་ལས་རྣམ་རྒྱལ་རྒྱལ་བའི་སྐུ་གསུམ་མཆོག་བརྙེས་ཤིང་།།ཆོས་ཚུལ་སྣ་ཚོགས་ཇི་སྙེད་པ་དང་ཇི་ལྟའི་དོན་ཀུན་མ་འདྲེས་མཁྱེན་པས་ལྷམ་མེ་བ།།སྡང་དང་གཏི་མུག་དྲ་བའི་ཚོགས་འཇོམས་ཐོག།
མཐའ་བར་དགེ་རྒྱུན་དུ་སྣང་བའི་མཛད་པ་ཅན།།རྒྱལ་སྲས་རང་རྒྱལ་སློབ་མའི་ཚོགས་བཅས་འགྲོ་བའི་བླ་མ་ཤཱཀྱའི་གཙོལ་མགོས་ཕྱག་འཚལ།།བསྟན་བཅོས་བྱེད་པས་དང་པོར་སྤངས་པ་དང་རྟོགས་པ་དང་ཡེ་ཤེས་དང་མཛད་པ་དང་།
འཁོར་ཕུན་སུམ་ཚོགས་པ་སྟེ།ཁྱད་པར་གྱི་ཆོས་ལྔས་གཞན་བདུད་དང་མུ་སྟེགས་བྱེད་ལས་ཁྱད་པར་དུ་འཕགས་པ་ལྷ་དང་བཅས་པའི་སྟོན་པ་ལ་གནས་སྐབས་དང་མཐར་ཐུག་གི་དོན་གྱི་ཕྱིར་མཆོད་པར་བརྗོད་པའོ།།ཡང་རྐང་པ་དང་

པོ་གཉིས་ཀྱིས་སངས་རྒྱས་དང་གསུམ་པས་ཆོས་དང་བཞི་པས་ཐེག་པ་ཆེ་ཆུང་གི་དགེ་འདུན་བསྟན་ཏོ་ཞེས་དཀོན་མཆོག་གསུམ་དང་ཡང་སྦྱར་བར་བྱའོ།།ཆོས་ཀུན་རང་བཞིན་མེད་ཚུལ་མཁྱེན་པ་བེ་ཏའི་རྒྱལ་སྲས
རྒྱལ་བའི་བརྒྱུད་འཛིན་འཕགས་པའི་ལྷ།།བདེ་གཤེགས་གསུང་རབ་རྣམ་པར་འབྱེད་མཁས་ཐུབ་པས་ལུང་བསྟན་སཱ་ལའི་སྔགས་འཆང་དབྱིག་གི་གཉེན།།ལེགས་སྦྱར་ཟླ་བ་སྙན་ངག་དཔའ་བོའི་དཔལ་དང་རིགས་ཚུལ་དྲི་མེད་ཕྱོགས་
གླང་གྲགས་པ་སོགས།།མཆོག་ཏུ་མཁས་པའི་གཞུང་ལུགས་སྣ་ཚོགས་ཉེ་བར་སྟོན་མཛད་བླ་མའི་དྲིན་ལས་བློ་གྲོས་སྐྱེས།།རྐང་པ་དང་པོས་ནི་སློབ་དཔོན་ཀླུ་སྒྲུབ་ཡབ་སྲས་བསྟན་ཏོ།།དེ་ཡང་བཅོམ་ལྡན་འདས་ཀྱིས་འཇམ་དཔལ།
རྩ་བའི་རྒྱུད་ལས།བདེ་བར་གཤེགས་པར་འདས་ནས།།ལོ་ནི་བཞི་བརྒྱ་ལོན་པ་ན།།དགེ་སློང་ཀླུ་ཞེས་དེ་འབོད་འབྱུང་།།བསྟན་པ་ལ་ནི་དད་ཅིང་ཕན།།རབ་ཏུ་དགའ་བའི་ས་ཐོབ་པ།།ལོ་ནི་དྲུག་བརྒྱར་རབ་ཏུ་འཚོ།།རིག་པ་རྨ་བྱ་ཆེན་

མོ་ནི།།བདག་ཉིད་ཆེན་པོ་དེས་ཀྱང་འགྲུབ།།བསྟན་བཅོས་སྣ་ཚོགས་དོན་དང་ནི།།དངོས་པོ་མེད་པའི་དོན་དེ་རིག།གང་ཚེ་ལུས་དེ་བོར་བ་ན།།བདེ་བ་ཅན་དུའང་སྐྱེ་བར་འགྱུར།།དེ་ནི་མཐར་གྱིས་སངས་རྒྱས་ཉིད།།ངེས་པ་ཁོ་ནར་ཡང་དག་འཐོབ།།ཅེས་བྱ་བ་དང་།གཞ།།
ཡང་རང་བྱུང་དམ་པ་ནི།།འཕགས་པ་མིན་ལ་འཕགས་པའི་མིང་།།སིང་ག་ལ་ཡི་གྲོང་ན་གནས།།ཕ་རོལ་རྒོལ་བ་བཟློག་ནས་ནི།།མུ་སྟེགས་རྣམས་ཀྱི་སྔགས་སུན་ཕྱུང་།།དེ་དུས་འཇིགས་སུ་རུང་བ་ཡིན།།དུས་ཀྱི་མཐའ་ལ་འབྱུང་བར་འགྱུར།།ཞེས་ལུང་བསྟན་པ་ཡིན་ནོ།།
རྐང་པ་གཉིས་པས་ནི་སློབ་དཔོན་འཕགས་པ་ཐོགས་མེད་སྐུ་མཆེད་བསྟན་ལ།དེ་དག་ཀྱང་རྩ་བའི་རྒྱུད་དེ་ཉིད་ལས།ཐོགས་མེད་ཅེས་བྱའི་དགེ་སློང་ནི།།བསྟན་བཅོས་དེ་ནི་དོན་ལ་མཁས།།མདོ་སྡེ་ངེས་དོན་དྲང་བའི་དོན།།རྣམ་པ་མང་པོའང་རབ་ཏུ་འབྱེད།།འཇིག་རྟེན་རིག་པ་སྟོན།།
བདག་ཉིད།།གཞུང་འབྱེད་ངང་ཚུལ་ཅན་དུ་འགྱུར།།དེ་ཡི་རིག་པ་བསྒྲུབ་པ་ནི།།སཱ་ལའི་ཕོ་ཉ་མོ་ཞེས་བརྗོད།།དེ་ཡི་སྔགས་ཀྱི་མཐུ་ཡིས་ནི།།བློ་ནི་བཟང་པོ་སྐྱེ་བར་འགྱུར།།བསྟན་པ་ཡུན་རིང་གནས་བྱའི་ཕྱིར།།མདོ་ཡི་དེ་ཉིད་དོན་སྡུད་བྱེད།།ལོ་ནི་བརྒྱ་དང་ལྔ་བཅུར་
འཚོ།།དེ་ལུས་ཞིག་ནས་ལྷ་ཡུལ་འགྲོ།།འཁོར་བ་རྣམས་སུ་འཁོར་བ་ན།།ཡུན་རིང་བདེ་བ་རྗེས་མྱངས་ནས།།བདག་ཉིད་ཆེན་པོ་མཐར་གྱིས་དེ།།བྱང་ཆུབ་འཐོབ་པར་འགྱུར་བ་ཡིན།།ཞེས་བྱ་བ་དང་།དེ་འོག་རྣམ་པར་གྲགས་པ་ནི།།ལྷོ་ཡི་ཕྱོགས་སུ་བྲམ་ཟེ་ནི།།དང་པོའི་
ཡི་གེ་བཔ་བསྟན་པ།།སྟོན་པའི་བསྟན་པ་དེ་གཙོ་བྱེད།།ཅེས་གང་གསུངས་པ་འདི་ཡིན་ནོ།།རྐང་པ་གསུམ་པས་ནི་སློབ་དཔོན་ཙནྡ་གོ་མཱི་དང་འཕགས་པ་དཔའ་བོ་དང་སློབ་དཔོན་ཕྱོགས་ཀྱི་གླང་པོ་དང་དཔལ་ཆོས་ཀྱི་གྲགས་པ་རྣམས་བསྟན་ཏེ།བཅོམ་ལྡན་འདས་ཀྱིས་གྲངས་

བཞིན་དུ།།ས་ཡི་དབང་ཕྱུག་ཆོས་ཉིད་སྤྱན་གཟིགས་ལྡན།།དགེ་བསྙེན་ཟླ་བ་ཐོགས་མེད་སྟོབས་ལྡན་འབྱུང་།།ཞེས་བྱ་བ་དང་།ཉམས་དགའི་གྲོང་ཁྱེར་རྒྱལ་པོའི་ཁབ།།འོད་མའི་ཚལ་གྱི་ས་སྟེང་དུ།།སློབ་མའི་ཚོགས་དང་ལྷན་ཅིག་ཏུ།།ཇི་ལྟར།།
བདེ་བར་ཞུགས་པས་ན།།དེར་ནི་བྱ་རོགཅིག་ཡོད་པས།།ང་ལ་སེམས་ནི་རབ་དད་བྱས།།སེམས་ནི་ངལ་དད་བྱས་པས།།ལུས་ཞིག་ནས་ནི་མཐོ་རིས་སོང་།།ལྷ་རྣམས་ལས་ནི་ཤི་འཕོས་ནས།།མི་རྣམས་ནང་དུ་ཉེ་བར་སྐྱེས།།མི་ཡི་ནང་དུ་སྐྱེས་ནས་ཀྱང་།།ང་ཡི་བསྟན།།
ལ་རབ་ཏུ་བྱུང་།།རབ་བྱུང་བདག་ཉིད་ཆེན་པོ་དེ།།ཇི་བཞིན་དེ་ཚེ་འགྱུར་བར་འགྱུར།།མཁོལ་ཞེས་བྱའི་བརྟུལ་ཞུགས་ཅན།།དེ་ནི་དེ་ཚེ་འབྱུང་བར་འགྱུར།།ཇི་བཞིན་དོན་ནི་བསྟོད་པས་མཆོད།།རྣམ་པ་སྣ་ཚོགས་དཔེ་དག་གིས།།འབྱུང་པོ་ཀུན་ལ་ཕན་པའི་ཕྱིར།།ལེགས།།
པར་སྤྱད་པ་རབ་བྱེད་པའོ།།སེམས་ཅན་རྗེས་སུ་གཟུང་བའི་ཕྱིར།།བསྟོད་པ་བྱེད་པ་དེ་གཙོར་བྱེད།།རྣམ་པར་སྨིན་པ་དེ་ཡིས་ནི།།ལུས་ཞིག་ནས་ནི་བདེ་འགྲོར་འགྲོ།།བློ་ལྡན་དེ་ནི་མཐར་གྱིས་ཀྱང་།།རྣམ་པ་སྣ་ཚོགས་བདེ་མྱངས་ནས།།བསམ་གྱིས་མི་ཁྱབ་མཆོག་གསུངས་པའི།།།
ཐམས་ཅད་མཁྱེན་པའི་བྱང་ཆུབ་འཐོབ།།ཅེས་བྱ་བ་དང་།ཕྱོགས་ཀྱི་གླང་པོ་གཞན་ལ་ཕན་པའི་བསམ་པ་ཅན་ཞེས་པ་དང་།ཡི་གེ་དྷ་ཞེས་སྡོམ་བརྩོན་ཉིད།།ལྷོ་ཡི་ཕྱོགས་སུ་རྣམ་པར་གྲགས།།ཕ་རོལ་རྒོལ་བ་བཟློག་ནས་ཀྱང་།།དེ་བཞིན་སྡོམ་བརྩོན་སྔགས་ཀྱང
འགྲུབ།།ཅེས་གསུངས་པ་རྣམས་ཡིན་ནོ།།རྐང་པ་བཞི་པས་ནི་དེ་དག་ལ་སོགས་པ་མཆོག་ཏུ་མཁས་པ་རྣམས་ཀྱི་གསུང་རབ་སྣ་ཚོགས་པ་དག་ཉེ་བར་བསྟན་ནས་མཁས་པའི་གོ་འཕང་ལ་འགོད་པར་མཛད་པ།ཐམས་ཅད་མཁྱེན་པའི་ཕྲིན་ལས་ལ་དབང་འབྱོར་པ་ཆོས་

ཀྱི་རྒྱལ་པོ་བཅོམ་ལྡན་རལ་གྲི་དང་།དེ་ཉིད་ཀྱི་སྲས་ཀྱི་ཐུ་བོ་རིག་པ་དང་གྲོལ་བའི་སྤོབས་པ་བླ་ན་མེད་པ་བརྙེས་པ་འཇམ་པའི་དབྱངས་ཀྱི་བཀའ་དྲིན་ལས་གཞུང་འདི་རྩོམ་པའི་བློ་སྐྱེས་སོ་ཞེས་བསྟན་བཅོས་རྩོམ་པའི་རྒྱུ་བསྟན་པ་ཡིན་ནོ།།ཕྱི་ནང་འདོད་ཚུལ་སྣ་ཚོགས་ལ།།རྟོག་པ་
ང་བློ་མཁས་ཕྱིར་དང་།།གཞན་ལའང་གཏན་དུ་ཕན་པའི་ཕྱིར།།རིམ་པ་གསུམ་པའི་ངག་གིས་བྱ།།འདིས་ནི་བསྟན་བཅོས་ཀྱི་བརྗོད་པར་བྱ་བ་དང་།དགོས་པ་དང་།དགོས་པའི་དགོས་པ་དང་།དེ་དག་གི་འབྲེལ་པ་ཁོ་དྲ་ན་གནས་པ་རྣམས་བསྟན་ལ།དེ་ཡང་བསྡུས་པ་དང་བབྲིང་
དང་རྒྱས་པར་སྟོན་པའི་སྒོ་ནས་བསྟན་བཅོས་བཤད་པར་དམ་བཅའ་བར་བྱས་སོ།།དེ་སྐད་དུའང་སློབ་དཔོན་རྒྱལ་བ་ཅན་གྱིས།།།རྒྱལ་བྱེད་རིགས་པའི་དོན་རྟོགས་པ།།རྣམས་ཀྱིས་ཆ་ཙམ་བསྟན་པས་ཀྱང་།།ཀུན་ཏུ་རྨོངས་པ་ཆེན་པོ་ཡང་།།སེལ་བར་བྱེད་པ་རོ་མཚར་ཅི།།ཞེས།
གང་གསུངས་པ་ཡིན་ནོ།།དེ་ཡང་རྣམ་པ་ཐམས་ཅད་དུ་ཆོས་ཡོངས་སུ་རྟོགས་པས་སངས་རྒྱས་མཉེས་པར་བྱེད་པ་ནི་ཐབས་དམ་པའོ་ཞེས་ཤེས་པར་བྱ་བའི་ཕྱིར་བཅོམ་ལྡན་འདས་ཀྱིས་འདུལ་བ་དང་མདོ་སྡེ་དང་མ་མོ་ལྟ་བུའི་གཙུག་ལག་དག་ལས་རང་དང་གཞན་གྱི་གྲུབ་པའི་མཐའ
རྒྱ་མཚོ་ལྟ་བུ་ལ་བསླབ་པར་གསུངས་ཤིང་།ཡེ་ཤེས་རྒྱལ་པོའི་མདོ་ལས་ཀྱང་།བྱང་ཆུབ་སེམས་དཔའ་བསྟན་བཅོས་ཐམས་ཅད་ལ་མཁས་པར་བྱའོ།།དེ་ལ་མཁས་ན་ཐམས་ཅད་མཁྱེན་པ་ཉིད་དུ་ཞུགས་པར་འགྱུར་རོ།།དེ་ཅིའི་ཕྱིར་ཞེ་ན།ཐམས་ཅད་མཁྱེན་པའི་ཡེ་
ཤེས་འདི་ནི་བསྟན་བཅོས་ཐམས་ཅད་ལ་མཁས་པ་ཡིན་ནོ་ཞེས་གསུངས་པས་དེའི་ཆེད་དུ་བཤད་པར་རིགས་པ་ཡིན་ནོ།།ཇི་ལྟར་འཆད་པའི་ཚུལ་བསྟན་པའི་ཕྱིར།གྲུབ་པའི་མཐའ་ནི་རྣམ་པ་གཉིས།།ཕྱི་རོལ་པ་དང་སངས་རྒྱས་པའོ།།གཞུང་ལུགས་སྨྲ་བ་རྣམས་ཀྱི

རང་རང་གི་ཤེས་བྱའི་འདོད་ཚུལ་ནི་གྲུབ་པའི་མཐའ་འོ།།དེས་ན་ལྟ་བ་དང་།འདོད་པ་དང་།ཐེག་པ་དང་།གྲུབ་པའི་མཐའ་ལ་སོགས་པ་ནི་རྣམ་གྲངས་སུ་འགྱུར་རོ།།དེ་ཡང་རྣམ་པ་གཉིས་ཏེ།ཆོས་འདི་ལས་ཕྱི་རོལ་དུ་གྱུར་པ་ཚུ་རོལ་མཐོང་།
པའི་ཤེས་རབ་ཀྱིས་བརྟགས་པ་འཁོར་བའི་སྡུག་བསྔལ་སྐྱེད་པར་བྱེད་པ་མུ་སྟེགས་བྱེད་ཀྱི་གྲུབ་པའི་མཐའ་དང་།སངས་རྒྱས་བཅོམ་ལྡན་འདས་ཀྱིས་བསྐལ་པ་གྲངས་མེད་པ་གསུམ་དུ་ཡོངས་སུ་བསྒྲུབས་པའི་དོན་སྲིད་པའི་སྡུག་བསྔལ་ཞི་བ་དང་།མྱ་ངན་ལས་འདས་པའི།
བདེ་བ་ལ་འགོད་པ་ལྷ་དང་བཅས་པའི་འཇིག་རྟེན་གྱི་བདེ་བའི་འཇུག་ངོགས་ནི་སངས་རྒྱས་པའི་གྲུབ་པའི་མཐའ་འོ།།དེ་སྐད་དུ་ཡང་སློབ་དཔོན་དཔའ་བོས།ཁྱོད་ཀྱི་ཆོས་ལ་མི་ཕྱོགས་པའི།།སྐྱེ་བོ་གཏི་མུག་གིས་ལྡོངས་པ།།སྲིད་རྩེའི་བར་དུ་སོན་ནས་ཀྱང་།།སྡུག་བསྔལ
རབ་འབྱུང་སྲིད་པ་སྒྲུབ།།ཁྱོད་ཀྱིས་བསྟན་པའི་རྗེས་འགྲོ་བ།།བསམ་གཏན་དངོས་གཞི་མ་ཐོབ་ཀྱང་།།བདུད་ཀྱི་མིག་རས་བཙའ་བཞིན་དུ།།སྲིད་པ་དག་ནི་ཟློག་པར་བགྱིད།།ཅེས་གསུངས་པ་ཡིན་ནོ།།ཚུལ་འདི་ཉིད་དེ་གཉིས་སུ་འཇོག་པའི་རྒྱུ་མཚན་དུའང་འགྱུར་རོ།།།
གཞན་ཡང་བྱང་ཆུབ་སེམས་དཔའི་སྡེ་སྣོད་ལས།དེ་བཞིན་གཤེགས་པས་ཆོས་ཐམས་ཅད་མདོ་བཞིར་འདུས་པར་བྱས་ཏེ་འདུས་བྱས་ཐམས་ཅད་མི་རྟག་པ་དང་།འདུ་བྱེད་ཐམས་ཅད་སྡུག་བསྔལ་བ་དང་།ཆོས་ཐམས་ཅད་བདག་མེད་པ་དང་།མྱ་ངན་ལས་འདས་པ་ཞི་པའོ།།།
ཞེས་གསུངས་པའི་ལྟ་བ་ཆོས་ཀྱི་ཕྱག་རྒྱ་བཞི་དང་།དེ་བཞིན་དུ་འདོད་པ་ལ་འདོད་ཆགས་པ་བསོད་ཉམས་ཀྱི་མཐའ་སྤོང་བ་དང་།དོན་མེད་པའི་དཀའ་ཐུབ་བདག་ཉིད་དྲབ་པའི་མཐའ་སྤོང་བ་ནི་སྤྱོད་པ་མཐའ་གཉིས་དང་བྲལ་བ་དང་།འབྲས་བུ་སྲིད་པའི་རྩེ་མོ་ལས་

བརྒལ་ནུས་པ་ཅན་ནི་སངས་རྒྱས་པ་ཡིན་ལ།དེ་དག་ཁས་མི་ལེན་པའི་གྲུབ་མཐའ་སྐྱ་བ་ཁ་ཅིག་ནི་མུ་སྟེགས་ཅན་ཡིན་ནོ་ཞེས་བྱ་བ་ནི་ཁྱད་པར་ཡིན་ནོ།།གང་ཡང་རྟོག་གེ་འབར་བ་ལས།གནས་མའི་བུ་དང་།བཟང་པོའི་ལམ་པ་དང་།ཀུན་གྱིས་བཀུར་བ་དང་།ཆོས་སྦས་པ་དང་།བླ་མ་པ་ལ་
ནི་ཕུང་པོ་ལ་དེ་ཉིད་དང་གཞན་དུ་བརྗོད་དུ་མེད་པའི་གང་ཟག་གི་བདག་ཏུ་སླུ་བར་བཤད་པ་དང་།སློབ་དཔོན་སྤྱན་རས་གཟིགས་བརྟུལ་ཞུགས་ཀྱིས་རང་གི་སྡེ་པ་རྣམ་པར་ཕྱེ་སྟེ་སྨྲ་བ་དང་།ཆོས་བསྲུངས་པ་དང་།གོས་དམར་བ་དང་།གནས་མའི་བུ་དང་།ས་སྟོན་པ་དང་།ཆོས་
མཆོག་པ་དང་།སར་སྔོགས་རིས་པ་དང་བདུན་ནི་ཕལ་ཆེར་གང་ཟག་གི་བདག་ཏུ་སྨྲ་བ་ཡིན་ནོ།།ཞེས་པ་དང་།སློབ་དཔོན་དུལ་བའི་ལྷས་ཀུན་གྱིས་བཀུར་བའི་སྡེ་པ་གསུམ་པོ་ཉིད་བརྗོད་དུ་མེད་པའི་གང་ཟག་གི་བདག་འདོད་པ་དེ་ཡང་ཚངས་པ་ཁྱད་པར་སེམས་ཀྱིས་ཞུས་པའི།
མདོ་ལས།བརྫུན་པའམ་ནི་བདེན་པ་ཞིག།བསྟན་པ་ལ་ནི་རྙེད་གྱུར་ན།།ལྟ་བར་འཛིན་པར་གང་གྱུར་དེ།།མུ་སྟེགས་བྱེད་དང་ཁྱད་པར་མེད།།ཅེས་གསུངས་པ་བཞིན་ཡིན་ནོ།།རེ་རེ་རྣམ་གཉིས་རྣམ་པ་བཞིར།།དམན་དང་མཆོག་གི་རིམ་པར་བསྟན།།ཕྱི་རོལ་པ་ལ་ཆད་པར་སླ།
བ་དང་།རྟག་པར་སྦ་བའི་ལུགས་གཉིས་དང་།སངས་རྒྱས་པ་ལ་ཐེག་པ་ཆུང་ངུ་དང་།ཐེག་པ་ཆེན་པོ་གཉིས་ཏེ་རྣམ་པ་བཞིའོ།།ཆད་པར་སྨྲ་བ་ནི་རྒྱང་ཕན་པ་ཡིན་ལ།རྟག་པར་སྨྲབ་ནི་གྲངས་ཅན་པ་ལ་སོགས་པ་ཡིན་ནོ།།འདི་གཉིས་ཀྱི་ཁྱད་པར་ནི་ལས་རྒྱུ་འབྲས་ལ་སྐུར།
པ་འདེབས་པ་དང་།ལས་རྒྱ་འབྲས་བདེན་པར་འདོད་པས་འཇོག་གོ།།ཐེག་པ་ཆུང་ངུར་སླ་བ་ནི་ཐོས་སྒྲོགས་པ་སྟེ།དམ་པའི་ཆོས་པད་མ་དཀར་པོ་ལས།མགོན་པོ་དེ་རིང་བདག་ཅག་ཉན་ཐོས་འགྱུར།།བྱང་ཆུབ་དམ་པ་ཡང་དག་བསྔག་པར་བགྱི།།བྱང་ཆུབ་དམ་པའི་སྦ་

ཡང་རབ་ཏུ་བརྗོད།།དེ་བས་བདག་ཅག་ཉན་ཐོས་མི་བཟད་འདྲ།།ཞེས་གསུངས་པ་བཞིན་ནོ།།ཐེག་པ་ཆེན་པོ་ནི་རིག་པའི་གནས་ལྔ་ལ་སོགས་པའི་དམིགས་པ་ཆེན་པོ་དང་།རང་དང་གཞན་གྱི་དོན་གྱི་སྒྲུབ་པ་ཆེན་པོ་དང་།བདག་མེད་པ་གཉིས།།
རྟོག་པཔའི་ཡེ་ཤེས་ཆེན་པོ་དང་།བསྐལ་པ་གྲངས་མེད་པ་གསུམ་དུ་དཀའ་བ་སྤྱོད་པའི་བརྩོན་འགྲུས་ཆེན་པོ་དང་།འཁོར་པ་མི་སྤོང་བའི་ཐབས་ལ་མཁས་པ་ཆེན་པོ་དང་།སྟོབས་དང་མི་འཇིགས་པ་ལ་སོགས་པའི་ཡང་དག་པར་འགྲུབ་པ་ཆེན་པོ་དང་།འཁོར་བ་ཇི་སྲིད་པར་
སངས་རྒྱས་ཀྱི་ཕྲིན་ལས་ཆེན་པོ་སྟེ་ཆེན་པོ་བདུན་དང་ལྡན་པ་ཡིན་ནོ།།གང་ཡང་ལང་ཀར་གཤེགས་པའི་མདོ་ལས།ཆོས་ལྔ་དང་ནི་རང་བཞིན་གསུམ།།རྣམ་པར་ཤེས་པ་བརྒྱད་ཉིད་དང་།།བདག་མེད་གཉིས་ཀྱི་དངོས་པོར་ནི།།ཐེག་པ་ཆེན་པོ་ཐམས་ཅད་འདུས།།ཞེས།།
གསུངས་པ་ནི་ཐེག་པ་ཆེན་པོའི་ཤེས་བྱའི་སྡུད་ཚུལ་ཡིན་པའི་ཕྱིར་འགལ་བ་མེད་དོ།།འདིར་ཐེག་པ་ཆུང་ངུ་བ་དང་།ཆེན་པོ་པའི་ཁྱད་པར་ནི་ཚད་མ་རྣམ་འགྲེལ་ལས།ཐུབ་ཆེན་གཞན་དོན་འཇུག་ཅན་གྱིས།།བསེ་རུ་ལ་སོགས་ཁྱད་འདི་ཡིན།།ཞེས་འབྱུང་བའི་
ཕྱིར་རང་གི་དོན་དུ་གོ་དགོས་པ་དང་།གཞན་གྱི་དོན་དུ་གོ་དགོས་པ་ལས་ཡིན་ནོ།།གྲུབ་པའི་མཐའ་རྣམས་དམན་པ་དང་མཆོག་གི་རིམ་པས་འཆད་པའི་ཚུལ་ནི་སློབ་དཔོན་འཕགས་པའི་ལྷས་འཁྲུལ་པ་ཟློག་པ་ལས།ཡོད་ལ་མེད་པར་འཁྲུལ་དང་ཞེས་ཐོག་མར་འཇིག
རྟེན་རྒྱང་པན་པ་ནས་འགོག་པར་མཛད་ལ།དེ་བཞིན་དུ་ཡེ་ཤེས་སྙིང་པོ་ཀུན་ལས་བཏུས་ལས་ཀྱང་།དངོས་པོ་མེད་པ་ཉི་ཚེ་ལ།།རྨོངས་པ་རྣམས་ནི་ཉེ་བར་གནས།།ཞེས་དམན་པ་དང་མཆོག་གི་རིམ་པས་འགོག་པར་མཛད་པ་དང་།ཡང་དེ་ཉིད་ལས།སངས་རྒྱས་

ཆོས་ནི་རྣམ་པ་བཞིར།།ཡིད་འདོད་རྣམས་ཀྱིས་མངོན་མཐོང་སྟེ།།བྱེ་བྲག་སྨྲ་ལ་སོགས་པའི་ལམ།།བཤད་པས་དེ་ཉིད་བསྒྲུབ་པའོ།།ཞེས་གསུངས་པ་བཞིན་ཡིན་ནོ།།མུ་སྟེགས་བྱེད་རྣམས་གྲངས་ཅན་ལས།།འཕེལ་བ་གཞུང་གི་དགོངས་པ་མིན།།ཁ་ཅིག།
དབུ་མ་ལ་འཇུག་པ་ལས།ཟ་པོ་རྟག་དངོས་ཕྱེད་པོ་མིན་པའི་བདག།ཡོན་ཏན་བྱ་མེད་མུ་སྟེགས་རྣམས་ཀྱིས་བརྟགས།།དེ་དབྱེ་ཅུང་ཟད་ཅུང་ཟད་ལ་བརྟེན་ནས།།མུ་སྟེགས་ཅན་རྣམས་ལུགས་ནི་ཐ་དད་གྱུར།།ཅེས་པའི་གཞུང་ལ་བརྟེན་ནས་གྲངས་ཅན་པ་མུ་སྟེགས།།
བྱེད་ཐམས་ཅད་ཀྱི་ཕྱི་མོར་འཆད་པ་ནི་གཞུང་གི་དགོངས་པ་མ་ཡིན་ཏེ།གཞུང་དེ་ནི་ཅི་ལྟར་གྲངས་ཅན་པ་དག་བདག་ཁས་ལེན་པ་ལྟར་མུ་སྟེགས་བྱེད་གཞན་རྣམས་ཀྱང་བདག་འདོད་པའི་ཚུལ་མི་འདྲ་བ་སྟོན་པར་འཇུག་པའི་འགྲེལ་པ་དང་འགྲེལ་བཤད་མཛད་པས་བཤད་ཀྱི།།
གྲངས་ཅན་པ་མུ་སྟེགས་བྱེད་ཐམས་ཅད་ཀྱི་རྩ་བར་བཤད་པ་ནི་མེད་པའི་ཕྱིར་རོ།།དེ་ཉིད་གསུམ་གྱིས་མུ་སྟེགས་ཅན།།ཐམས་ཅད་བསྡུས་པ་གཞན་གྱིས་བཀག།སྔོན་གྱི་སློབ་དཔོན་ཁ་ཅིག་དང་པོ་དབང་ཕྱུག་གི་ཡོན་ཏན་བརྒྱད་དང་།གཉིས་པ་གཙོ་བོའི་ཡོན་ཏན་